በኦሮሚያ ክልል ለመጣው አንጻራዊ ሰላም የህብረተሰቡ ተሳትፎ ከፍተኛ እንደነበር ተገለጸ
በኦሮሚያ ክልል ለመጣው አንጻራዊ ሰላም የህብረተሰቡ ተሳትፎ ከፍተኛ እንደነበር የኦሮሞ ዴሞክራሲያዊ ፓርቲ/ኦዲፒ/ ማእከላዊ ኮሚቴ  የባለፉትን 
ስድስት ወራት የስራ አፈፃፀሙን በገመገመበት ወቅት
ገለጸ።ፓርቲው በግምገማው የህግ የበላይነት በመረጋገጥና በክልሉ የተሰሩ የልማት ስራዎች አፈጻጸማቸው መልካም እንደነበርም ገልጿል። ከስራ አፈጻጸም ግመገማው መጠናቀቅ በኋላ የኦዲፒ ጽህፈት ቤት ኃላፊ ዶክተር አለሙ ስሜ መግለጫ ሰጥተዋል። በመግለጫቸውም በክልሉ አንዳንድ አካባቢዎች አጋጥመው ለነበሩ አለመረጋጋቶች ህብረተሰቡ ከጸጥታ አካላት ጋር በመቀናጀት ለሰላምና መረጋጋት ላደረገው ተሳትፎ ምስጋናቸውን አቅርበዋል።  በክልሉ የሚሰሩ የተለያዩ የልማት ፕሮጀክቶች አፈጻጸም ጥሩ ደረጃ ላይ እንደሚገኝም በመግለጫው የተጠቀሰ ሲሆን ቀሪ ስራዎችንም በበጀት ዓመቱ እንደሚጠናቀቁ ተወስኗል። የክልሉ ሰላምና መረጋጋት እንዲረጋገጥ የህዝቡ ቁርጠኝነት የሚጠይቅ መሆኑን ጠቅሰው ህዝቡ ሰላሙንና መረጋጋቱን በመጠበቅ ቀሪ ጥያቄዎች እንዲመለሱ ድጋፍ እንዲያደርግ አቅጣጫ መቀመጡንም  ፋና ብሮድካስት ዘግቧል፡፡